## Obvezatne upute broj OVM IV o pravima i dužnostima promatrača i o načinu promatranja rada tijela za provođenje izbora za članove vijeća i predstavnike nacionalnih manjina u jedinicama lokalne i područ

### NN 68/2003 (22.4.2003.), Obvezatne upute broj OVM IV o pravima i dužnostima promatrača i o načinu promatranja rada tijela za provođenje izbora za članove vijeća i predstavnike nacionalnih manjina u jedinicama lokalne i područ

# DRŽAVNO IZBORNO POVJERENSTVO

812

Na
osnovi članka 26. stavka 1. i 59.c Zakona o izboru članova predstavničkih
tijela jedinica lokalne i područne (regionalne) samouprave (»Narodne novine«,
br. 33/01, 10/02, 155/02 i 45/03), Državno izborno povjerenstvo Republike
Hrvatske propisuje

## OBVEZATNE UPUTE BROJ OVM IV

### O PRAVIMA I DUŽNOSTIMA PROMATRAČA I O NAČINU PROMATRANJA RADA TIJELA ZA PROVOĐENJE IZBORA ZA ČLANOVE VIJEĆA I PREDSTAVNIKE NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.
Pravo promatranja tijekom čitavog izbornog postupka kod izbornih tijela imaju:

–
registrirane udruge nacionalnih manjina i pripadnici nacionalne manjine – birači
koji su predložili kandidate za izbor članova vijeća i predstavnika nacionalnih
manjina u jedinici lokalne ili područne (regionalne) samouprave,

–
nevladine udruge registrirane u Republici Hrvatskoj i

–
strani promatrači.

1. Promatrači registriranih udruga nacionalnih
manjina i pripadnika nacionalnih manjina-birača koji su predložili kandidate za
izbor članova vijeća i predstavnika nacionalne manjine u jedinici lokalne i
područne (regionalne) samo­uprave

Registrirane udruge nacionalnih manjina i pripadnici
nacionalne manjine-birači, koji su predložili kandidate za izbor članova vijeća
i predstavnika nacionalne manjine u općini ili gradu, županiji, odnosno Gradu
Zagrebu mogu odrediti promatrače za izborna tijela (birački odbor, općinsko/gradsko
izborno povjerenstvo, županijsko izborno povjerenstvo, Gradsko izborno
povjerenstvo Grada Zagreba i Državno izborno povjerenstvo Republike Hrvatske).

Promatrač kojeg je odredila registrirana udruga
nacionalne manjine dužan je izbornom tijelu čiji će rad promatrati predočiti
pisanu potvrdu udruge nacionalne manjine koja ga je odredila.

Potvrdu izdaje i potpisuje osoba ovlaštena statutom
ili odlukom donesenom na temelju statuta ili punomoćnik kojem je punomoć izdana
sukladno statutu ili statutarnoj odluci.

Promatrač kojeg su odredili pripadnici nacionalne
manjine-birači koji su predložili kandidate za izbor članova vijeća ili
predstavnika nacionalne manjine u jedinici lokalne i područne (regionalne)
samouprave dužan je izbornom tijelu čiji će rad promatrati predočiti pisanu
potvrdu podnositelja prijave (prva tri potpisnika koji su predložili
kandidate).

2. Promatrači nevladinih
udruga

Nevladine udruge registrirane u Republici Hrvatskoj
imaju pravo pratiti provedbu izbora tijekom čitavog izbornog postupka, a napose
rad izbornih povjerenstava na svim razinama te rad biračkih odbora.

Promatrač kojeg je odredila nevladina udruga dužan je
izbornom tijelu čiji će rad promatrati predočiti pisanu potvrdu nevladine
udruge koja ga je odredila.

Potvrdu izdaje i potpisuje osoba ovlaštena statutom
ili odlukom donesenom na temelju statuta ili punomoćnik kojemu je punomoć
izdana sukladno statutu ili statutarnoj odluci.

3. Strani promatrači

Državno
izborno povjerenstvo Republike Hrvatske stranom promatraču izdaje odobrenje
kojim mu se utvrđuje status promatrača koje je dužan predočiti izbornom tijelu čiji
će rad promatrati.

II. Izborno tijelo čiji se rad promatra može ograničiti
broj promatrača ako nedostatak prostora ili drugi neotklonjivi razlozi ne dopuštaju
istovremeno promatranje svim promatračima.

Broj promatrača pojedine udruge nacionalne manjine,
pripadnika nacionalne manjine-birača koji su predložili kandidate za izbor članova
vijeća i predstavnike nacionalne manjine u jedinici lokalne i područne
(regionalne) samouprave ili nevladine udruge ne može se ograničiti na manje od
po jednog promatrača.

Ovo ograničenje ne odnosi se na strane promatrače.

Izborna tijela dužna su promatračima omogućiti
promatranje svog rada.

Promatrač koji se odgovarajućom ispravom iz točke I.
ovih Uputa prijavio predsjedniku izbornog tijela čiji je rad ovlašten
promatrati, ima i pravo uvida u cjelokupni izborni materijal.

Promatrač
može biti nazočan radu nadležnog izbornog povjerenstva za vrijeme održavanja
sjednica.

Promatrač
ima pravo upozoravati na uočene nepravilnosti i zahtijevati njihovo
otklanjanje, te u zapisnik stavljati svoje primjedbe.

Promatrač
ima pravo na kopiju ili prijepis zapisnika izbornog tijela čiji je rad
promatrao.

Promatrač
koji prati rad biračkog odbora ima pravo biti nazočan radu biračkog odbora od
pripremanja biračkog mjesta prije njegovog otvaranja, za vrijeme glasovanja,
prebrojavanja glasačkih listića i utvrđivanja rezultata glasovanja, te u
zapisnik o radu biračkog odbora stavljati obrazložene primjedbe na rad biračkog
odbora ili ih u pisanom obliku priložiti zapisniku o radu biračkog odbora. Birački
odbor dužan je zaprimiti pisanu primjedbu promatrača, priložiti je zapisniku o
radu biračkog odbora i o tome izdati potvrdu.

Promatrač smije dolaziti i odlaziti s biračkog
mjesta, ne remeteći postupak glasovanja i rad biračkog odbora.

III. Promatrač ne smije ometati rad izbornog tijela.
Predsjednik izbornog tijela usmeno će opomenuti promatrača koji ometa rad
izbornog tijela. Ako promatrač unatoč opomeni nastavi s ometanjem, predsjednik
izbornog tijela ovlašten je udaljiti promatrača.

Promatrač ne smije:

– odgovarati na eventualne upite birača, a u slučaju
da mu se birač obrati, dužan je uputiti ga predsjedniku ili članu biračkog
odbora;

– nositi oznake ili fotografije kandidata;

– tonski ili video snimati;

– na bilo koji drugi način utjecati na birače.

Broj: Ls-66/2003
Zagreb, 17. travnja 2003.

Predsjednik
**Ivica** **Crni****ć, dipl****. iur**., v. r.

Uputa, NN 68/2003-812